De europeiske småstatslekene 2003

De europeiske småstatslekene 2003, eller Xth Games of the Small States of Europe, ble arrangert i Valletta i Malta fra 2. til 7. juni 2003. 

Valletta arrangerte også disse lekene i 1993. Malta skulle ifølge planen ikke arrangere lekene før i 2009, men søkte om lekene i 2003, og drev en effektiv markedsføringskampanje, og fikk dermed lekene seks år tidligere.Maltas olympiske komité - Games of the Small States of Europe Update (arkivert), besøkt 5. september 2016. Lekene ble organisert av Maltas utdanningsministerium og Maltas olympiske komité. Lekene ble åpnet av president Guido de Marco 2. juni.

 Deltakernasjoner 
Alle de åtte medlemsnasjonene i GSSE deltok ved de europeiske småstatslekene 2003. For å være medlem i GSSE må nasjonen ha færre enn 1 million innbyggere. Det ble satt ny deltakerrekord med 820 deltakere totalt, hvorav vertsnasjonen Malta hadde 156 deltakere og var største deltakernasjon. Kypros hadde 143 deltakere, Island 133, Luxembourg 113, Monaco 89 og San Marino 78. Andorra hadde 66 deltakere, og Liechtenstein hadde den minste delegasjonen, med 42 utøvere.











 Idretter 
Antall øvelser i hver idrett i parantes

 20px|Basketball Basketball (2)
 20px|Bordtennis Bordtennis (6)
 20px|Friidrett Friidrett (35)
 20px|Judo Judo (16)

 20px|Seiling Seiling (3)
 20px|Skyting Skyting (3)
 20px|Squash Squash (4)

 20px|Svømming Svømming (31)
 20px|Tennis Tennis (4)
 20px|Volleyball Volleyball (2)

Høydepunkter
Den kypriotiske sprinteren Anninos Marcoullides vant både 100 og 200 meter, og gikk med opp til 12 gullmedaljer totalt i de europeiske småstatslekene, siden sitt første gull i 1989.GBR Athletics - Games of the Small States of Europe, besøkt 6. september 2016.
Björn Margeirsson fra Island endte Victor Martínez' seiersrekke på 1500 meter; Martínez hadde vunnet de 3 siste titlene, og vant også på nytt i 2005.
Andorras langdistanseløper Toni Bernardó vant både mennenes 5000 og 10 000 meter.
Hekkeløp for menn ble ikke arrangert ved lekene i 2003. Morfo Baourda fra Kypros vant 100 meter hekk for kvinner.
Kypros slo Island i basketball, til tross for Damon Johnsons 26 poeng for Island. Kypros gjorde det også bra i kvinnenes turnering, og fikk der sølv etter finaletap for Malta.
I volleyball vant Kypros både mennenes og kvinnenes turnering. 
Island måtte nøye seg med to sølv på 4x100 meter stafett i svømming, bak Luxembourg i kvinnenes konkurranse og Kypros i mennenes.

Medaljeoversikt
 1   Kypros  34  20  27 81 2   Luxembourg  21  17  15  53 3   Island  20  24  23  67 4   Malta  11  18  15  44 5   Monaco  7  7  10  24 6   San Marino  6  10  9  25 7   Andorra  4  6  8  18 8   Liechtenstein  2  1  2  5

Se også
De europeiske småstatslekene

Referanser

Kategori:De europeiske småstatslekene
Kategori:Internasjonale mesterskap i 2003
Kategori:Sport i Europa i 2003
Kategori:Internasjonale mesterskap på Malta
Kategori:Sport på Malta i 2003
Kategori:Multisportkonkurranser i 2003